પણ હા, જે તે સર્વિસને પિક્ચરાઇન સાથે કનેક્ટ કરો ત્યારે પિક્ચરાઇન એ સર્વિસ માટે એક એપ્લિકેશન તરીકે કામ કરે છે. ધારો કે તમે ફેસબુક સાથે તેને કનેક્ટ કરતા હો ત્યારે લોગ-ઇન પેજ પર જે લખાણ કે વિકલ્પો આવે તે ધ્યાનપૂર્વક વાંચશો. જેમ કે પિક્ચરાઇનને કનેક્ટ કરવાથી ફેસબુક પરની તમારી બેઝિક વિગતો, તમારાં ગ્રુપ્સ, લાઇક્સ, તમારા ફોટોઝ અને વીડિયોઝ તેમ જ તમારી સાથે શેર કરવામાં આવેલા ફોટોઝ અને વીડિયોઝ જોઈ શકશે. તમને કબૂલ-મંજૂર હોય તો જ આગળ વધો!